Foto: Getty Images Odessa oblasti sobiq gubernatori Mixail Saakashvili Ukraina prezidenti Pyotr Poroshenkoni o‘ziga Ukraina pasportini qaytarib berishga chaqirdi. Bu haqida «Ukrainskaya pravda» xabar qilmoqda. «Siz meni Ukraina qonunchiligi hamda xalqaro normalarni buzgan holda fuqarolikdan mahrum etdingiz», - dedi Saakashvili. Uning so‘zlariga ko‘ra, Poroshenkoda «qonunga muvofiq harakat qilish» uchun prezidentlik saylovlari ikkinchi turi oldidan yetarlicha vaqt bor. Bundan tashqari, uning qo‘shimcha qilishicha, Ukrainada u bilan «yomon va noqonuniy» munosabatda bo‘lishgan. Bundan oldin, Saakashvili Ukrainaga qanday shartda qaytishini aytgandi.